Lietuvaitė su verbomis (paveikslas)

Lietuvaitė su verbomis – 1847 m. sukurtas lietuvių dailininko Kanuto Rusecko paveikslas, pratęsęs buitinės tematikos paveikslų ciklą.Vladas Drėma. Kanutas Ruseckas. Vilnius: Dailės akademijos leidykla, 1996, p. 168. ISBN 9986-571-18-9. 

 Istorija 
Paveikslą „Lietuvaitė su verbomis“ Ruseckas tapė ilgą laiką, kruopščiai ir atidžiai Vilniuje, Švč. Mergelės Marijos Ramintojos bažnyčios prieigose, Savičiaus gatvėje. Iš kelių eskizų dailininkas išsirinko vieną. Paveikslas nutapytas prabėgus trejiems metams po kito žinomo dailininko paveikslo „Pjovėja“, ir pratęsė jo paveikslų ciklą apie lietuvių tautos gyvenimą, šventes bei papročius. Pastarasis paveikslas „Lietuvaitė su verbomis“ sulaukė dar didesnio populiarumo nei prieš tai minėta „Pjovėja“.

 Aprašymas 
Paveiksle vaizduojama XIX a. lietuvių mergaitė, stovinti prie Vilniaus Ramintojos bažnyčios Verbų sekmadienį. Fone matyti minėtos bažnyčios didysis altorius su Mergelės Marijos paveikslu.Informacija apie Kanuto Rusecko paveikslą svetainėje „Pamiršta.lt" 

Rankose mergina laiko surištas verbas, kadagius, šakeles. Verbos puoštos žibuoklėmis, šakelėmis su žiedeliais ar raugerškio uogomis.Etnologas Libertas Klimka: „Verbinės – gražiausia Vilniaus šventė“, skelbta svetainėje „15min.lt.” 

Mergaitė vilki paltelį. Drabužėliai šventiniai.Beatričė Rastenytė. 2016 m. Verbų sekmadienis, skelbta „Alkas.lt.” 

Fonas iš dalies šviesus, kitoje dalyje tamsus. Kadangi dailininką domino mergaitės psichologinė charakteristika, paveiksle atsispindi jos kuklumas, orumas, išreikštas visoje jos laikysenoje. Paveikslą pagyvina raudona skarelė, gaubianti mergaitės galvą.Lietuvos dailės muziejus. Parodos „Žvilgsnio galia" katalogas, 2007. 

1848 m. Varšuvoje M.Fajanso litografijos įmonėje šis kūrinys buvo atspausdintas.

Šis paveikslas liudija ikonografines žinias apie verbų rišimą XIX amžiuje.Verbų rišimo tradicija Vilniaus krašte. Skelbta Lietuvos nacionalinio kultūros centro svetainėje. 

 Nuorodos 

Kategorija:Buitiniai paveikslai
Kategorija:Lietuvos paveikslai